Dávid Hancko

Dávid Hancko (s. 13. joulukuuta 1997 Prievidza) on slovakialainen jalkapalloilija, pelipaikaltaan keskuspuolustaja. Hän edustaa Alankomaiden Eredivisiessä pelaavaa Feyenoordia.

Hancko siirtyi kesällä 2018 kotimaansa Žilinasta italialaisseura Fiorentinaan mutta pelasi Italiassa vain viisi Serie A -ottelua kaudella 2018–2019. Kaksi seuraavaa kautta hän pelasi lainalla tšekkiseura Sparta Prahassa, jonka omistukseen hän siirtyi kesällä 2021. Hancko on pelannut Slovakian liigassa pudotuspelit mukaan lukien 35 ottelua, joissa hän on tehnyt kolme maalia, ja Tšekin liigassa 76 ottelua, joissa hän on tehnyt 14 maalia. Hän siirtyi elokuussa 2022 alankomaalaisseura Feyenoordiin.

Hancko pelasi Slovakian nuorisomaajoukkueissa. Hän pelasi Slovakian A-maajoukkueessa ensimmäisen kerran lokakuussa 2018 Kansojen liigan ottelussa Tšekkiä vastaan. Hän on jouluun 2022 mennessä pelannut 25 A-maaottelua. Hän teki maalin kesäkuussa 2019 EM-karsintaottelussa Azerbaidžania vastaan ja marraskuussa 2022 ystävyysottelussa Montenegroa vastaan.

Lähteet 

Slovakialaiset jalkapalloilijat
Vuonna 1997 syntyneet
Elävät henkilöt